ตลาดหุ้นซบเซาปิดลบ1.31 จุด
ดัชนีหุ้นไทยวันที่ 24 ธ.ค.ช่วงเช้าปิดลดลง 1.31 จุดหรือลดลง0.10%มาปิดที่ 1,372.07 จุด ด้วยมูลค่าการซื้อขายบางเบาเพียง 12,590.05 ล้านบาท ดัชนีเคลื่อนไหวระหว่าง 1,369.02-1,375.34 จุด
24 ธ.ค. 2555

ดัชนีหุ้นไทยวันที่ 24 ธ.ค.ช่วงเช้าปิดลดลง 1.31 จุดหรือลดลง0.10%มาปิดที่ 1,372.07 จุด ด้วยมูลค่าการซื้อขายบางเบาเพียง 12,590.05 ล้านบาท ดัชนีเคลื่อนไหวระหว่าง 1,369.02-1,375.34 จุด
ดัชนีปรับลดตามดัชนีหุ้นโลกเมื่อคืนวันศุกร์ (21 ธ.ค.) ที่ร่วงกันถ้วนหน้า ราว 0.2-0.9% เนื่องมาจากความกังววลว่าสหรัฐเผชิญปัญหา หน้าผาการคลังในปีหน้า หลังยังไม่สามารถตกลงกันได้เรื่องงบประมาณ ขณะที่ฝั่งยุโรป ผู้นำอิตาลีได้ลาออกมาแล้ว และจะเป็นเพียงนายกรัฐมนตรีรักษาการจนถึงเดือน ก.พ. ก่อนที่จะมีการเลือกตั้งได้รัฐบาลชุดใหม่มาบริหารประเทศ ด้วยเวลาสำหรับการเจรจางบประมาณสหรัฐที่กำลังจะหมดลง และเข้าสู่ฤดูกาลหยุดยาวในช่วงเทศกาลคริสต์มาส-ปีใหม่ 
นักวิเคราะห์บริษัทหลักทรัพย์(บล.)ทิสโก้คาด ว่าดัชนี จะซบเซาในกรอบแคบ รอความคืบหน้า หน้าผาการคลังของสหรัฐ โดยมีแนวรับ 1,368-1,370 แนวต้าน 1,375-1,380